Държавен вестник, бр. 50, 2010 г., стр. 28

СТР.  28	
Д Ъ Р Ж А В Е Н  В Е С Т Н И К 	
БРОЙ  50
и програмата за контролния полет в сътруд-
ничество с конструктора (производителя) или 
ремонтна организация.
Чл. 38. Преди завършване на ремонт-
но-възстановителните работи авиационното 
формирование, където се числи военното ВС, 
уведомява Института по отбрана за назначаване 
на основен преглед.
Чл. 39. (1) По време на основния преглед 
определените представители на Института по 
отбрана установяват дали всички посочени 
изисквания в разработените документация и 
програма за контролния полет са удовлетворени. 
(2) При положителни резултати се издава 
удостоверение за преглед на летателната годност 
при условията и по реда на чл. 32. 
(3) Сертификатът за летателна годност и 
удостоверението за преглед на летателната 
годност се предават на авиационното форми-
рование, където се числи военното ВС.
Чл. 40. (1) В случаите, когато дадено военно 
ВС бъде предадено на външна организация, 
включително и на производителя, за изпълне-
нието на проект за модернизация, авиационното 
формирование, където се числи военното ВС, е 
длъжно в 10-дневен срок да върне сертификата 
за летателната годност и удостоверението за 
преглед на летателната годност (ако е издадено 
такова) в Института по отбрана.
(2) Удостоверение за преглед на летателната 
годност след изпълнението на дейностите по 
модернизацията, които не водят до изменение 
на данни от сертификационната таблица към 
сертификата за типа, се издава по реда на 
чл. 38 и 39.
(3) В случай че модернизацията води до 
изменение на данни от сертификационната 
таблица, се прилага чл. 21, ал.1.
Раздел VIII
Издаване на експортен сертификат за лета­
телна годност 
Чл. 41. Издаването на експортен сертификат 
за летателна годност на военно ВС (приложение 
№ 5), което ще се експортира от Република 
България и ще се впише в чужд регистър, се 
извършва от Института по отбрана.
Чл. 42. (1) За издаване на експортен сер-
тификат за летателна годност на военно ВС, 
което ще се експортира от Република Бълга-
рия, се подава заявка от новия собственик или 
владелец на военното ВС.
(2) Заявката се подава до Института по 
отбрана по образец (приложение № 6) не по-
малко от 30 дни преди желаната от заявителя 
дата на извършване на огледи и проверки от 
представителите на Института по отбрана по 
реда на чл. 24, ал. 1.
(3) За издаване на експортен сертификат 
за летателна годност се прилагат съответно 
чл. 31 – 32, без да се издава удостоверение за 
преглед на летателната годност.
Чл. 43. (1) Институтът по отбрана издава 
експортен сертификат за летателна годност, 
ако представеното военно ВС отговаря на из-
искванията на нормите за летателна годност 
на военните ВС. Експортният сертификат за 
летателна годност се подписва от директора на 
Института по отбрана и се подпечатва с печат 
на Института по отбрана.
(2) Експортният сертификат за летателна 
годност се предава на новия собственик или 
владелец след сключването на договор.
Допълнителна разпоредба
§ 1. По смисъла на тази наредба:
1. „Авиационно формирование“ е съставна 
структура от Българската армия, експлоатираща 
въздухоплавателно средство, вписано в Регис-
търа на военните въздухоплавателни средства.
2. „Летателна годност“ е способността на 
въздухоплавателното средство да работи на 
земята и във въздуха без съществена опасност 
за екипажа, наземния персонал, пътниците (ако 
има такива) и населението, над което прелита.
3. „Компонент на въздухоплавателно сред-
ство“ е която и да е част от въздухоплавател-
ното средство, включително силова установка 
или спомагателно/аварийно оборудване на 
въздухоплавателното средство.
Преходни и заключителни разпоредби
§ 2. До определянето на национални норми 
за летателна годност за военните ВС при за-
явяване за вписване в Регистъра на военните 
ВС на Република България на нов тип военно 
ВС Институтът по отбрана преценява заявката, 
като се ръководи и взема под внимание:
1. нормите за летателна годност, по които е 
конструирано и сертифицирано военното ВС;
2. типовия сертификат за летателна годност 
и сертификационната таблица към него, ако 
са налични;
3. инструкциите за летателна и техническа 
експлоатация и бюлетините на конструктора 
и производителя;
4. директивите за летателна годност, опре-
делени от авиационните власти на страната на 
производителя.
§ 3. Наредбата се издава на основание чл. 26, 
т. 20 от Закона за отбраната и въоръжените 
сили на Република България.
§ 4. Издадените сертификати за летателна 
годност на военните ВС в съответствие с изис-
кванията на Наредба № 14 от 2007 г. за условията 
и реда за сертифициране на летателната годност 
на военните въздухоплавателни средства (обн., 
ДВ, бр. 107 от 2007 г.; изм., бр. 84 от 2008 г.) 
от Инспекцията по авиационна безопасност 
и летателна годност на военните въздухопла-
вателни средства и дирекция „Политика по 
въоръженията“ са валидни до посочения срок 
в тях. След изтичане срока на валидност на 
издадените сертификати за летателна годност 
се изпълняват разпоредбите на раздели V и VI 
на тази наредба.
§ 5. Наредбата отменя Наредба № 14 от 
2007 г. за условията и реда за сертифициране 
на летателната годност на военните въздухо­
плавателни средства.
§ 6. Наредбата влиза в сила от датата на 
обнародването є в „Държавен вестник“.
Министър: А. Ангелов